CELEX: 62004CJ0437
Παράβαση κράτους μέλους
Πρωτόκολλο περί των προνομίων και ασυλιών των Ευρωπαϊκών Κοινοτήτων
Ακίνητα που μισθώνουν οι Κοινότητες
Περιφέρεια Βρυξελλών-Πρωτεύουσας
Φόρος επιβαλλόμενος στους κυρίους ακινήτων

AGF Belgium, σκέψη 14).
Όσον αφορά το δικαίωμα που έχουν οι υποκείμενοι στον φόρο εταιριών να εκπίπτουν το μίσθωμα και τις συνδεόμενες με τη μίσθωση
ακινήτου δαπάνες από τη βάση επιβολής του περιφερειακού φόρου, επιβάλλεται η διαπίστωση ότι το επιχείρημα αυτό δεν ασκεί επιρροή
στην υπό κρίση υπόθεση, δεδομένου ότι οι Κοινότητες δεν επιδιώκουν κερδοσκοπικό σκοπό και έχουν εντελώς διαφορετικό χαρακτήρα
από τις επιχειρήσεις που υπόκεινται στον φόρο εταιριών.
Κατόπιν των ανωτέρω σκέψεων, διαπιστώνεται ότι η επιβολή του περιφερειακού φόρου δεν αντιβαίνει ούτε προς το γράμμα ούτε προς
τον σκοπό του άρθρου 3, πρώτο εδάφιο, του Πρωτοκόλλου.
Κατά συνέπεια, η προσφυγή της Επιτροπής πρέπει να απορριφθεί.

Επί των δικαστικών εξόδων
Κατά το άρθρο 69, παράγραφος 2, του Κανονισμού Διαδικασίας, ο ηττηθείς διάδικος καταδικάζεται στα δικαστικά έξοδα, εφόσον
έχει υποβληθεί σχετικό αίτημα. Δεδομένου ότι το Βασίλειο του Βελγίου ζήτησε την καταδίκη της Επιτροπής και αυτή ηττήθηκε,
η Επιτροπή πρέπει να καταδικαστεί στα δικαστικά έξοδα. Κατά το άρθρο 69, παράγραφος 4, πρώτο εδάφιο, του εν λόγω κανονισμού,
τα κοινοτικά όργανα που παρεμβαίνουν στη δίκη φέρουν τα δικαστικά τους έξοδα. Επομένως, το Συμβούλιο, ως παρεμβαίνον, φέρει
τα δικαστικά του έξοδα.
Για τους λόγους αυτούς, το Δικαστήριο (πρώτο τμήμα) αποφασίζει:
1)
Απορρίπτει την προσφυγή.
2)
Καταδικάζει την Επιτροπή των Ευρωπαϊκών Κοινοτήτων στα δικαστικά έξοδα.
3)
Το Συμβούλιο της Ευρωπαϊκής Ένωσης φέρει τα έξοδά του.
(υπογραφές)
*
Γλώσσα διαδικασίας: η γαλλική.